Diari Oficial de la Generalitat Valenciana


Sumari del DOGV 6196, del 01-02-2010 (2009/14041)

Notificación de la sentencia 186/2009 del juicio ordinario 449/2006.
--------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14518


Data del document
:   01-12-2009

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificación de la sentencia 186/2009 del juicio ordinario 449/2006. [2009/14676]  
Judici ordinari 000449/2006-H  
Demandant: Antonio Sánchez Rodríguez.   
Procurador: Mª Luisa Pascual Valles.  
Demandat: Anpe Inversiones, SL, Joaquín Lizandra Rubio, Vicente Diago Mecho i Construcciones y Reformas Urbanas, SL.   
Procuradors: Carmen Rubio Antonio, Mª Pilar Barrachina Pastor, Mª Jesús Margarit Pelaz.  
Alexandre Ros Ros, secretari d'aquesta ciutat i partit, faig saber:  
Que en el judici abans referenciat s'ha dictat la sentència de data 3 de novembre de 2009 i interlocutòria d'aclariment de data 30 de novembre que té l'encapçalament i la dispositiva literal següent:   
«Sentència número 186/2009   
Castelló de la Plana, 3 de novembre de 2009   
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist les actuacions de judici ordinari número 449/2006, promogudes per la procuradora dels tribunals Mª Lluisa Pascual Vallés, en representació d'Antonio Sánchez Rodríguez, contra Anpe Inversiones, SL, Joaquín Lizandra Rubio i Vicente Diago Mechó, s'ha cridat com a tercer intervinent Construcciones y Reformas Urbanas, SL, dicte sentència en base als següents:   
Dispositiva   
Estime parcialment la demanda interposada per la procurador dels tribunals Mª Lluisa Pascual Vallés, en nom i representació d'Antonio Sánchez Rodríguez, contra la mercantil   
Anpe Inversiones, SL, i contra Joaquín Lizandra Rubio i Vicente Diago Mechó:   
1. Declare la responsabilitat d'Anpe Inversiones, SL, solidària amb la dels demandats en aquest plet que resulten condemnats a efectuar reparacions, pels danys materials en el morter monocapa, i el mur perimetral del pati manifestats en l'immoble de l'actor, i se la condemna a reparar-los, en els terminis previstos en el fonament nové d'aquesta resolució. L'obligació de reparar no s'estén a la solera, ni als mitjans per a evitar el seu enfonsament.   
2. Declare la responsabilitat de Joaquín Lizandra Rubio, solidària amb la d'Anpe Inversiones, SL, i Vicente Diago Mechó, pels danys materials en el mur perimetral del pati manifestats en l'immoble de l'actor, i se'l condemna a reparar-los, en els terminis previstos en el fonament nové d'aquesta resolució. L'obligació de reparar no s'estén a la solera, ni als mitjans per a evitar el seu enfonsament.   
3. Declare la responsabilitat de Vicente Diago Mechó, solidària amb la d'Anpe Inversiones, SL, pels danys materials en el morter monocapa, i amb la d'Anpe Inversiones, SL, i Joaquín Lizandra Rubio pels danys estimats en el mur perimetral del pati de l'immoble de l'actor, i se'ls condemna a reparar-los. L'obligació de reparar es limita als danys materials en el morter monocapa i el mur perimetral del pati, manifestats en l'immoble de l'actor, i se'ls condemna a reparar-los, en els terminis previstos en el fonament nové d'aquesta resolució. L'obligació de reparar no s'estén a la solera, ni als mitjans per a evitar el seu enfonsament.   
4. No faig expressa imposició de costes per la qual cosa cadascuna de les parts pagarà les costes causades en la seua instància i les comunes per meitat.   
Notifiqueu aquesta sentència a les parts, i feu-los saber que contra aquesta, de conformitat amb el que disposa l'article 455 de la Llei d'Enjudiciament Civil es pot interposar un recurs d'apel·lació davant l'Audiència Provincial de Castelló, que s'ha de preparar dins del termini de cinc dies següents a la notificació davant d'aquest Jutjat .   
Aquesta és la meua sentència, de la qual es deixarà una testimoniança en les actuacions, jutjant definitivament en primera instància, que pronuncie, mane i firme».   
 Publicació. Aquesta sentència va ser donada llegida i publicada pel jutge que la firma, mentre celebrava audiència pública en el dia de la data, i assistit per mi, el secretari judicial. En done fe.   
Vists els preceptes legals esmentats i tots altres que hi són aplicables de manera general i pertinent, dispose:   
Aclarir la sentència dictada en aquest procediment, en data 3 de novembre de 2009, en el sentit següent:   
1. En el fonament de dret huité s'assenyala Joaquín Lizandra Rubio com a director de l'execució de l'obra, quan en realitat aquesta posició la va ocupar Vicente Diago Mechó, sent-ne aquest qui ha de figurar en lloc d'aquell.  
2. La reparació del morter es limita, com s'indica en la pericial adjunta a l'escrit de demanda: a l'aplicació d'una pintura impermeable a l'aigua i permeable al vapor, en aquelles zones de l'immoble on no haja sigut ja aplicada.   
3. Quan en el primer cardinal de la dispositiva s'establix la responsabilitat d'Anpe Inversiones, SL, solidària amb la dels demandats en aquest plet que resulten condemnats, s'ha d'entendre òbviament, en aquells extrems als quals cadascun de la resta de codemandats ha sigut condemnat.   
La resta dels pronunciaments es mantenen íntegres.   
Notifiqueu aquesta resolució a les parts.   
Manera d'impugnació: aquesta resolució forma part de la sentència aclarida de data 3 de novembre de 2009. El termini per a interposar-hi un recurs comptarà des de la notificació d'aquesta interlocutòria (article 448.2 LECn). Contra l'esmentada resolució es pot interposar un recurs d'apel·lació davant l'Audiència Provincial, que es prepararà davant aquest tribunal, dins del termini de cinc dies comptadors des de l'endemà de la notificació, i s'haurà de constituir el dipòsit exigit per la disposició addicional 15a. de la Llei Orgànica del Poder Judicial, introduïda per la Llei Orgànica 1/2009, de 3 de novembre.   
Així ho dispose, mane i firme, Víctor Calatayud Chollet, magistrat jutge del Jutjat de Primera Instància número 4 de Castelló de la Plana. En done fe.   
El jutge. El secretari:   
Atés que es desconeix el domicili o la residència actuals de l'entitat demandada Reformas Urbanas, SL, de conformitat amb el que disposa l'article 497 de la Llei 1/2000, d'Enjudiciament Civil, ha acordat publicar aquest edicte en el Diari Oficial de la Comunitat Valenciana per a portar a efecte la diligència de notificació de la sentència esmentada.   
Castelló de la Plana, 1 de desembre de 2009.- El secretari: Alexandre Ros Ros.